./data/stoa0275/stoa006/stoa0275.stoa006.opp-lat1.xml
Tertullian
Quam tempestivi pedes evangelizantium pacem, evangelizantium bona, non bellum nec mala  Respondit et psalmus, In omnem terram exivit sonuseorum et in terminos terrae voces eorum, circumferentium scilicetlegem ex Sion profectam et sermonem domini ex Hierusalem, ut fieret quod scriptum est, Longe quique a iustitia mea appropinquaveruntiustitiae meae et veritati  Cum huic negotio accingerentur apostoli,renuntiaverunt presbyteris et archontibus et sacerdotibus Iudaeorum An non vel maxime, inquit, ut alterius dei praedicatores?Atquin ipsius eiusdem cuius scripturam cum maxime implebant Divertite, divertite, inclamat Esaias, excedite illinc, et immundumne attigeritis, blasphemiam scilicet in Christum  Excedite de medioeius, utique synagogae; separamini, qui dominica vasa portatis Iam enim secundum supra scripta revelaverat dominus brachio suosanctum, id est virtute sua Christum coram nationibus, ut viderintuniversae nationes et summa terrae salutem, quae erat a deo  Sicet ab ipso Iudaismo divertentes, cum legis obligamenta et onera evangelica iam libertate mutarent, psalmum exsequebantur: Disrumpamusvincula eorum et abiciamus a nobis iugum eorum: posteacerte quam tumultuatae sunt gentes et populi meditati sunt inania:astiterunt reges terrae, et principes congregati sunt in unum adversusdominum et adversus Christum eius  Quae dehinc passisunt apostoli? Omnem, inquis, inquitatem persecutionum, ab hominibusscilicet creatoris, ut adversarii eius quem praedicabant Et quare creator, si adversarius erat Christi, non modo praedicathoc passuros apostolos eius, verum et exprobrat? Nam nequepraedicaret alterius dei ordinem, quem ignorabat, ut vultis, nequeexprobrasset quod ipse curasset  Videte quomodo perit iustus, nec quisquam excipit corde, et viri iusti auferuntur, nec quisquamanimadvertit  A persona enim iniustitiae sublatus est iustus Quis, nisi Christus? Venite, inquiunt, auferamus iustum, quia inutilis est nobis  Praemittens itaque, et subiungens proinde passumetiam Christum, aeque iustos eius eadem passuros tam apostolosquam et deinceps omnes fideles prophetavit signatos, illanota scilicet de qua Ezechiel: Dicit dominus ad me, Pertransi in medio portae in media Hierusalem, et da signum Tau in frontibusvirorum  Ipsa est enim littera Graecorum Tau, nostraautem T, species crucis, quam portendebat futuram in frontibusnostris apud veram et catholicam Hierusalem, in qua fratres Christi,filios scilicet dei, gloriam patri deo relaturos psalmus vigesimusprimus canit ex persona ipsius Christi ad patrem: Enarrabo nomentuum fratribus meis, in medio ecclesiae hymnum tibi dicam  Quodenim in nomine et spiritu ipsius hodie fieri habebat, merito a sefuturum praedicabat  Et paulo infra: A te laus mihi in ecclesiamagna  Et in sexagesimo septimo: In ecclesiis benedicite dominumdeum; ut pariter concurreret et Malachiae prophetia: Non est voluntas mea, dicit dominus, et sacrificia vestra non accipiam;quoniam ab ortu solis usque in occasum nomen meum glorificatumest in nationibus, et in omni loco sacrificium nomini meooffertur, et sacrificium mundum, gloriae scilicet relatio et bene-dictio et laus et hymni  Quae omnia cum in te quoque deprehendantur,et signaculum frontium et ecclesiarum sacramenta et munditiaesacrificiorum, debes iam erumpere, uti dicas spiritum creatoristuo Christo prophetasse